त्रिशूल को भगवान शिव का प्रतीक माना जाता है। त्रिशूल के बिना शिव जी का कल्पना भी नहीं की जा सकती है। लेकिन क्या आपको मालूम है कि शिव की त्रिशूल में कई सारे दिलचस्प रहस्य छिपे हुए हैं। जी हां, आज हम सब इसी के बारे में जानने वाले हैं। त्रिशूल में तीन फलक होते हैं। माना जाता है कि ये तीनों फलक सतगुण, रजोगुण और तमोगुण के प्रतीक हैं। आयुर्वेद में भी त्रिशूल की व्याख्या की गई है। इसके मुताबिक ये तीन फलक वात, पित्त और कफ को दर्शाते हैं। मालूम हो कि शिव ने कैलाश पर्वत को अपना निवास स्थान बनाया था। कहा जाता है कि शिव जी जंगली जानवरों से बचने और ऊंचे पर्वतों पर चढ़ने के लिए त्रिशूल का प्रयोग करते थे। इसके अलावा असुरों का संहार करने के लिए भी शिव ने त्रिशूल का प्रयोग किया।